b'\n_START_ARTICLE_\nCasa consistorial de Sevilla, Sevilja\n_START_PARAGRAPH_\nCasa consistorial de Sevilla (Mestna hi\xc5\xa1a) je stavba narejena v slogu plateresco v Sevilji v \xc5\xa0paniji, kjer je trenutno doma vlada mesta (\xc5\xa1pansko: Ayuntamiento)._NEWLINE_Stavba ima veliko fasado razdeljeno na pet modulov, okra\xc5\xa1eno s plateresco reliefi, ki vklju\xc4\x8dujejo groteskne motive, ki so jih navdihnili italijanski oziroma florentinski arhitekti, simbole heraldike, alegorije na pravosodje in dobro vlado in upodobitve mitolo\xc5\xa1kih ali zgodovinskih likov, kot so Hercules, Julij Cezar in Karel V. Habsbur\xc5\xa1ki.\n_START_SECTION_\nZgodovina\n_START_PARAGRAPH_\nLeta 1526 je bila v Sevilli poroka Karla V. Habsbur\xc5\xa1kega (Karla I. \xc5\xa0panskega) in njegove sestri\xc4\x8dne Izabele Portugalske. in kralj za\xc4\x8dne graditi stavbo za mestno oblast, ki bi predstavljala mo\xc4\x8d in pomen mesta v tistem \xc4\x8dasu._NEWLINE_Do takrat je Mestni svet (cabildo) imel svoj sede\xc5\xbe v nekaterih hi\xc5\xa1ah na lokaciji Corral de los Olmos, danes Plaza de la Virgen de los Reyes, za stolnico v Sevilji. Nova stavba je bila zgrajena na Plaza de San Francisco, v sredi\xc5\xa1\xc4\x8du mesta in njegovem poslovnem okro\xc5\xbeju, za istoimenskim samostanom in pred Audiencia (sodi\xc5\xa1\xc4\x8de)._NEWLINE_Objekt je zasnoval arhitekt Diego de Ria\xc3\xb1o, ki je gradjo tudi nadzoroval od leta 1527 do svoje smrti leta 1534. Nasledil ga je najprej Juan S\xc3\xa1nchez, ki je zgradil arkade, ki zdaj povezujejo stavbo s Plaza Nueva, in kasneje Hern\xc3\xa1n Ruiz mlaj\xc5\xa1i._NEWLINE_V devetnajstem stoletju, po zru\xc5\xa1itvi samostana San Francisco, 1867 preuredijo stavbe. Dela izvajata Demetrio de los R\xc3\xados in Brown Balbino, ki sta oblikovala novo neoklasi\xc4\x8dno glavno fasado, obrnjeno na Plaza Nueva. Po drugi strani pa so preuredili tudi notranjost okoli dveh dvori\xc5\xa1\xc4\x8d in veliko stopni\xc5\xa1\xc4\x8de.'